AQSh Yevropaga yadro qurolini tashiy oladigan bombardimonchi samolyotlarini joylashtirdi

AQShning yadro qurolini tashiy oladigan B-52H Stratofortress strategik samolyotlari Buyuk Britaniyaning Ferford aviabazasiga yetib keldi, deb xabar berdi “Interfaks”.
G‘arb aviatsion resurslarining ma’lumotlariga ko‘ra, Angliyaga to‘rtta bombardimonchi samolyot joylashtirilgan.
"B-52H Stratofortress samolyotlari, yordamchi jihozlar va Maynot aviabazasining 5-bombardimonchi qanoti shaxsiy tarkibi Angliyadagi Ferford bazasiga yetib keldi", - deyiladi AQShning Yevropadagi qo‘mondonligi xabarida.
Avvalroq Ferford aviabazasiga AQSh harbiy-havo kuchlarining C-5 Galaxy harbiy-transport samolyoti texnika va harbiylarni olib kelgandi.